ddrg/super_eurlex huggingface dataset:
Nõukogu otsus,

26. oktoober 1992,

mis käsitleb ühenduse kolmandate riikide direktiivi, nõukogu direktiivi 72/462/EMÜ ja Ameerika Ühendriikide vastavate õigusaktide nõuete värske sea- ja veiseliha suhtes rakendamist käsitleva kokkuleppe sõlmimist kirjade vahetuse teel Euroopa Majandusühenduse ja Ameerika Ühendriikide vahel

(93/158/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 113,

võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarkontrolli probleemide kohta veiste, sigade, lammaste ja kitsede ning värske liha ja lihatoodete impordil kolmandatest riikidest, [1] (edaspidi "ühenduse kolmandate riikide direktiiv"),

võttes arvesse komisjoni 28. aprilli 1987. aasta otsust 87/257EMÜ nende Ameerika Ühendriikide ettevõtete loetelu kohta, mis on heaks kiidetud värske liha impordiks ühendusse, [2]

võttes arvesse komisjoni soovitust

ning arvestades, et:

7. mail 1991 alla kirjutatud kirjade vahetuse alusel, millele viidatakse otsuse 91/552/EMÜ artikli 2 lõikes 2, alustasid komisjon ja Ameerika Ühendriikide valitsus ühenduse kolmandate riikide direktiivi ja vastavate Ameerika õigusaktide nõuete võrdlevat läbivaatamist värske veise- ja sealiha osas eesmärgiga teha kindlaks, kas ühenduse ja Ameerika Ühendriikide nõuded on samaväärsed;

see võrdlev läbivaatamine on lõpule viidud ja on leitud, et ühenduse ja Ameerika Ühendriikide õigusaktide nõuded pakuvad inimeste terviseohutusele põhimõtteliselt võrdväärset kaitset;

et tagada selle võrdväärsuse tunnustamine, on soovitav käivitada nii ühenduse kui ka Ameerika Ühendriikide õigusaktide nõuete kohaldamise kooskõlastatud protsess; on sõlmitud selleteemaline kokkulepe;

sellise protsessi käivitamise kontekstis esitab komisjon nõukogule asjakohased ettepanekud ühenduse kolmandate riikide direktiivi kohta;

kokkuleppe sõlmimise ja selles sisalduvate meetmete täieliku rakendamiseni jõudmise vahelisel ajal nõutakse ajutisi meetmeid, mis võimaldaksid Ameerika Ühendriikides heaks kiita täiendavaid ettevõtteid värske veise- ja sealiha impordiks ühendusse;

kokkulepe tuleks kinnitada,

ON VASTU VÕTNUD JÄRGMISE OTSUSE:

Artikkel 1

Euroopa Majandusühenduse ja Ameerika Ühendriikide vaheline kirjade vahetuse teel sõlmitud kokkulepe, mis käsitleb ühenduse kolmandate riikide direktiivi, nõukogu direktiivi 72/462/EMÜ ja Ameerika Ühendriikide vastavate õigusaktide nõuete rakendamist värske veise- ja sealiha kaubanduses, kiidetakse Euroopa Majandusühenduse nimel heaks.

Kokkuleppe tekst lisatakse käesolevale otsusele.

Artikkel 2

Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama.

Käesolev otsus avaldatakse Euroopa Ühenduste Teatajas.

Luxembourg, 26. oktoober 1992

Nõukogu nimel

eesistuja

J. Gummer

[1] EÜT L 302, 31.12.1972, lk 28. Direktiivi on viimati muudetud määrusega (EMÜ) nr 1601/92 (EÜT L 173, 27.6.1992, lk 13).

[2] EÜT L 121, 9.5.1987, lk 46. Otsust on viimati muudetud nõukogu otsusega 91/522/EMÜ (EÜT L 283, 11.10.1991, lk 14).

--------------------------------------------------
Euroopa Liidu Teataja L 238 , 23/09/1993 Lk 0044 - 0044

Soomekeelne eriväljaanne: Peatükk 3 Köide 52 Lk 0157

Rootsikeelne eriväljaanne: Peatükk 3 Köide 52 Lk 0157



Komisjoni otsus, 21. september 1993, millega muudetakse otsust 93/195/EMÜ teatavatelt Ameerika Ühendriikide hipodroomidelt pärit registreeritud hobuste taassisenemise kohta (93/509/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ loomatervishoiu nõuete kohta hobuslaste vedamisel ja importimisel kolmandatest riikidest, [1] viimati muudetud direktiiviga 92/36/EMÜ, [2] eriti selle artikli 19 alapunkti ii, ning arvestades, et: komisjon nägi otsusega 93/195/EMÜ [3] ette loomatervishoiunõuded ja veterinaarsertifikaadid registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti; Ameerika Ühendriikide järgmistel hipodroomidel on kinnitatud hobuste viirusarteriidi esinemist: Arlington International Racetrack, Illinois, Churchill Downs, Kentucky, Ak-sar-ben, Nebraska ja Prairie Meadows, Iowa; hobuste viirusarteriidi esinemine kujutab tõenäoliselt ohtu asjaomastel hipodroomidel võistlustel osalenud registreeritud hobuste taassisenemisel ühendusse pärast ajutist eksporti; seetõttu tuleks võtta meetmeid, et keelata vastavalt eespool nimetatud otsusele pärast ajutist eksporti asjaomastelt hipodroomidelt pärit registreeritud hobuste taassisenemine võidusõidu, võistlemise ja kuluturiürituste eesmärgil; lähtudes episotoloogilistest teadmistest selle haiguse kohta, tuleks keeldu kohaldada kuni kuue kuu jooksul; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 93/195/EMÜ muudetakse järgmiselt: 1. I lisas rühmas C asendatakse "Ameerika Ühendriigid" tekstiga "Ameerika Ühendriigid (välja arvatud järgmised hipodroomid kuni 28. veebruarini 1994: Arlington International Racetrack, Illinois, Churchill Downs, Kentucky, Ak-sar-ben, Nebraska ja Prairie Meadows, Iowa)"; 2. II lisas rühmas C asendatakse "Ameerika Ühendriigid" tekstiga "Ameerika Ühendriigid (välja arvatud järgmised hipodroomid kuni 28. veebruarini 1994: Arlington International Racetrack, Illinois, Churchill Downs, Kentucky, Ak-sar-ben, Nebraska ja Prairie Meadows, Iowa)". Artikkel 2 Käesolev otsus on adresseeritud liikmesriikidele. Brüssel, 21. september 1993 Komisjoni nimel komisjoni liige René Steichen [1] EÜT L 224, 18.8.1990, lk 42. [2] EÜT L 157, 10.6.1992, lk 28. [3] EÜT L 86, 6.4.1993, lk 1. --------------------------------------------------
Euroopa Liidu Teataja L 317 , 18/12/1993 Lk 0082 - 0082

Soomekeelne eriväljaanne: Peatükk 3 Köide 54 Lk 0047

Rootsikeelne eriväljaanne: Peatükk 3 Köide 54 Lk 0047



Komisjoni otsus, 17. detsember 1993, millega muudetakse kolmandat korda otsust 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning tõuaretuseks ja tootmiseks ettenähtud hobuslaste impordil (93/682/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] viimati muudetud komisjoni otsusega 92/36/EMÜ, [2] eriti selle artikli 15 punkti a ja artiklit 16, ning arvestades, et: komisjoni otsuses 93/197/EMÜ, [3] viimati muudetud otsusega 93/510/EMÜ, [4] sätestatakse loomatervishoiu nõuded ja veterinaarsertifikaadid registreeritud hobuslaste ning tõuaretuseks ja tootmiseks ettenähtud hobuslaste impordiks kolmandatest riikidest; hobuslaste importimisel Ida-Euroopast on liikmesriikidel esinenud teatavaid probleeme, mis puudutavad eelkõige nende loomade impordil tehtavate laboratoorsete uuringute usaldusväärsust; seetõttu tuleks sätestada, et sellised uuringud tehakse sihtliikmesriigi pädeva asutuse poolt heaks kiidetud laboratooriumis; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/197/EMÜ II lisas asendatakse veterinaarsertifikaadi B joonealune märkus 5 järgmise tekstiga: "(5) Käesoleva sertifikaadiga hõlmatud riikides, välja arvatud Austraalia, Küpros ja Uus-Meremaa, tuleb laboratoorsed uuringud teha sihtliikmesriigi poolt heakskiidetud laboratooriumis. Laboratooriumi poolt dokumentaalselt tõendatud uuringutulemused lisatakse loomaga kaasas olevale veterinaarsertifikaadile." Artikkel 2 Käesolev otsus on adresseeritud liikmesriikidele. Brüssel, 17. detsember 1993 Komisjoni nimel komisjoni liige René Steichen [1] EÜT L 224, 18.8.1990, lk 42. [2] EÜT L 157, 10.6.1992, lk 28. [3] EÜT L 86, 6.4.1993, lk 16. [4] EÜT L 238, 23.9.1993, lk 45. --------------------------------------------------
Euroopa Liidu Teataja L 238 , 23/09/1993 Lk 0045 - 0045

Soomekeelne eriväljaanne: Peatükk 3 Köide 52 Lk 0158

Rootsikeelne eriväljaanne: Peatükk 3 Köide 52 Lk 0158



Komisjoni otsus, 21. september 1993, millega muudetakse komisjoni otsust 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (93/510/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ loomatervishoiu nõuete kohta hobuslaste vedamisel ja importimisel kolmandatest riikidest, [1] viimati muudetud direktiiviga 92/36/EMÜ, [2] eriti selle artikli 15 punkti a ja artiklit 16, ning arvestades, et: komisjoni otsuses 93/197/EMÜ [3] on sätestatud loomatervishoiu nõuded ja veterinaarsertifikaadid registreeritud hobuslaste ning aretamiseks ja tootmiseks ettenähtud hobuslaste impordil; vastavalt käesolevale otsusele võib kõnealuseid hobuslasi ühendusse importida, kui need on elanud määratletud aja jooksul veterinaarjärelevalve all olevates ettevõtetes kolmandas lähteriigis; tegelikkuses on tekkinud raskusi, kuna kogu see ajavahemik tuleb veeta kolmandas lähteriigis; tuleks täpsustada, et ei pea veetma tervet ajavahemikku kolmandas lähteriigis, kui hobuslased on imporditud otse ühendusest; seetõttu on vaja muuta otsust 93/197/EMÜ; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/197/EMÜ II lisa muudetakse järgmiselt: A, B, C, D ja E sertifikaatide III jao punktis d asendatakse sulgudes olev tekst tekstiga "või alates sünnist, kui loom on noorem kui kolm kuud, või sisenemisest, kui loom on imporditud otse Euroopa Ühendusest eelneva kolme kuu jooksul". Artikkel 2 Käesolev otsus on adresseeritud liikmesriikidele. Brüssel, 21. september 1993 Komisjoni nimel komisjoni liige René Steichen [1] EÜT L 224, 18.8.1990, lk 42. [2] EÜT L 157, 10.6.1992, lk 28. [3] EÜT L 86, 6.4.1993, lk 16. --------------------------------------------------
Euroopa Liidu Teataja L 144 , 16/06/1993 Lk 0025 - 0025

Soomekeelne eriväljaanne: Peatükk 3 Köide 50 Lk 0027

Rootsikeelne eriväljaanne: Peatükk 3 Köide 50 Lk 0027



Komisjoni otsus, 1. juuni 1993, millega sätestatakse heakskiitmise tingimuste erandid nende piiripunktide puhul, mis asuvad sadamates, kus kala lossitakse (93/352/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud direktiiviga 92/118/EMÜ, [2] eriti selle artikli 18 lõiget 4, ning arvestades, et: piiripunktid peavad vastama direktiivis 90/675/EMÜ sätestatud põhinõuetele; komisjoni otsusega 92/525/EMÜ [3] on kehtestatud nende piiripunktide heakskiitmiseks täiendavad ja vajalikud tingimused; kala lossimiseks sadamates tuleb võtta arvesse erandeid teatavatest sätetest, mis on seotud piiripunktide ning kontrolli läbiviimise eest vastutavate töötajatega; seoses sellega on asjakohane võtta nende piirpunktide heakskiitmise tingimuste puhul, mis asuvad sadamates, kus kala lossitakse, arvesse nõukogu direktiivis 91/493/EMÜ [4] sätestatud kalatoodete tootmise ja turuleviimise suhtes kohaldatavaid tervishoiunõudeid; liikmesriikide pädevatel asutustel peab olema võimalus määrata ametisse kala kontrolli eest vastutavad ametiisikud, kes peavad sellise kontrolli läbiviimiseks omama nõutavaid oskusi; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigi pädev asutus määrab ametisse vastavalt koolitatud ametiisiku, kes vastutab kala kontrollimise läbiviimise eest piiripunktides, mis asuvad sadamates, kus kala lossitakse. Pädev asutus teatab sellest teistele liikmesriikidele ja komisjonile. Artikkel 2 Erandina otsuse 92/525/EMÜ lisa punktist 2 viiakse mahalaadimine ja lossimine läbi kooskõlas direktiivi 91/493/EMÜ lisa II peatüki punktiga 2. Artikkel 3 Käesolev otsus on adresseeritud liikmesriikidele. Brüssel, 1. juuni 1993 Komisjoni nimel komisjoni liige René Steichen [1] EÜT L 373, 31.12.1990, lk 1. [2] EÜT L 62, 15.3.1993, lk 49. [3] EÜT L 331, 17.11.1992, lk 16. [4] EÜT L 268, 24.9.1991, lk 15. --------------------------------------------------
Official Journal L 122 , 18/05/1993 P. 0045 - 0045

Finnish special edition: Chapter 3 Volume 49 P. 0215

Swedish special edition: Chapter 3 Volume 49 P. 0215



KOMISJONI OTSUS, 21. aprill 1993, veiste kõrvamärkide koodi kohta (93/317/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. novembri 1992. aasta direktiivi 92/102/EMÜ loomade identifitseerimise ja registreerimise kohta,1 eriti selle artikli 5 lõike 2 punkti a, ning arvestades, et: kõnealune kood peab võimaldama identifitseerida iga veist ning selle päritoluliikmesriiki ja -ettevõtet; liikmesriikide identifitseerimiseks tuleks kasutada kahetähelist koodi; päritoluettevõtte võib identifitseerida iga ettevõtte jaoks kordumatu numbri või numbrikombinatsiooniga; iga pädev asutus peab valima oma kontrolli all olevate ettevõtete nummerdamise süsteemi; koodile tuleb lisada iga üksikut looma identifitseerivad numbrid või tähed; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Veiste kõrvamärkide koodid algavad päritoluliikmesriiki identifitseerivate tähtedega vastavalt järgmisele tabelile: Belgia BE Taani DK Prantsusmaa FR Saksamaa DE Kreeka EL Iirimaa IE Itaalia IT Luksemburg LU Holland NL Portugal PT Hispaania ES Ühendkuningriik UK 2. Koodile lisatakse numbrite ja/või tähtede kombinatsioon, mis võimaldab identifitseerida iga üksikut looma ja selle päritoluettevõtet. Artikkel 2 Käesolev otsus on adresseeritud liikmesriikidele. Brüssel, 21. aprill 1993 Komisjoni nimel komisjoni liige René STEICHEN 1 EÜT L 355, 5.12.1992, lk 32.
Euroopa Liidu Teataja L 045 , 23/02/1993 Lk 0027 - 0027

Soomekeelne eriväljaanne: Peatükk 1 Köide 3 Lk 0008

Rootsikeelne eriväljaanne: Peatükk 1 Köide 3 Lk 0008



Nõukogu otsus, 15. veebruar 1993, millega antakse ühenduse garantii Euroopa Investeerimispangale teatavates kolmandates riikides teostatavate vastastikust huvi pakkuvate projektide jaoks antud laenudest tuleneva kahjumi suhtes (93/115/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: 13. ja 14. mail 1991 otsustas nõukogu komisjoni esitatud teabe põhjal teatud määral laiendada Euroopa Investeerimispanga (EIP) operatsioone nendes kolmandates riikides, kellega ühendus on sõlminud koostöölepingud; 8. juulil 1991 kinnitas nõukogu neid suuniseid; 19. mail 1992 otsustas nõukogu kohaldada neid suuniseid laenudele, mis EIP oli andnud kolmandates riikides, kellega ühendus on sõlminud koostöölepingud; nõukogu kutsus Euroopa Investeerimispanka üles andma kooskõlas tema statuudi ja tavaliste kriteeriumidega laene vastastikust huvi pakkuvate projektide jaoks teatavates garantiiga hõlmatud kolmandates riikides; Vastavalt Euroopa Nõukogu 11. ja 12. detsembri 1992. aasta otsustega kehtestatakse niipea kui võimalik Tagatisfond kolmandatele riikidele antud ühenduse laenude eelarvevahendite asjakohaseks käsitluseks, ON VASTU VÕTNUD JÄRGMISE OTSUSE: Artikkel 1 Ühendus annab Euroopa Investeerimispangale täieliku garantii juhtudel, mil pangal jäävad saamata maksed seoses tema tavaliste kriteeriumide kohaselt antud mistahes laenudega neile kolmandatele riikidele, kellega ühendus on sõlminud koostöölepingud. Kolmeks aastaks nähakse ette piirang kuni 250 miljonit eküüd aasta kohta.Kõnealuse ajavahemiku lõppedes vaadatakse see piirang läbi. Selleks lepivad EIP ja komisjon kokku garantiide rakendamiskorra. Artikkel 2 Iga kuue kuu järel teatab komisjon Euroopa Parlamendile ja nõukogule garantii saanud laenude tagasimaksmise rütmi. Selleks edastab pank komisjonile kõik vajalikud üksikasjad Euroopa Parlamendi ja nõukogu täielikuks informeerimiseks. Kord aastas esitab komisjon Euroopa Parlamendile ja nõukogule aruande, milles on hinnang käesoleva otsuse rakendamise kohta. Brüssel, 15. veebruar 1993 Nõukogu nimel eesistuja M. Jelved [1] EÜT C 172, 8.7.1992, lk 6. [2] EÜT C 21, 25.1.1993. --------------------------------------------------
Euroopa Liidu Teataja L 072 , 25/03/1993 Lk 0030 - 0032

Soomekeelne eriväljaanne: Peatükk 5 Köide 6 Lk 0051

Rootsikeelne eriväljaanne: Peatükk 5 Köide 6 Lk 0051



Komisjoni otsus, 22. veebruar 1993, millega määratakse kindlaks nõukogu direktiivi 88/599/EMÜ maanteetransporti käsitlevas artiklis 6 ettenähtud aruande standardvorm (93/172/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. novembri 1988. aasta direktiivi 88/599/EMÜ, [1] milles käsitletakse standardseid kontrolliprotseduure teatavate maanteetranspordiga seotud sotsiaalküsimuste alaste õigusaktide harmoneerimist käsitleva määruse (EMÜ) nr 3820/85 ja maanteetranspordis kasutatavaid salvestusseadmeid käsitleva määruse (EMÜ) nr 3821/85 rakendamiseks, eriti selle artiklit 6, olles saanud direktiivi 88/599/EMÜ artikli 6 lõike 2 kohase liikmesriikide nõusoleku ning arvestades, et tuleb koostada direktiivi 88/599/EMÜ artikli 6 lõikes 2 ettenähtud standardvorm ning liikmesriikide pädevad asutused peaksid seda vormi kasutama teabe vahetamiseks korrapäraste ajavahemike tagant osana vastastikuse abi kavast, ON VASTU VÕTNUD KÄESOLEVA OTSUSE: Artikkel 1 1. Direktiivi 88/599/EMÜ artikli 6 lõikes 2 mainitud standardvorm koostatakse käesolevale otsusele lisatud näidise kohaselt. 2. Liikmesriikide pädevad asutused kasutavad kõnesolevat standardvormi alates 1. aprillist 1993. Artikkel 2 Käesolev otsus on adresseeritud liikmesriikidele. Brüssel, 22. veebruar 1993 Komisjoni nimel komisjoni liige Abel Matutes [1] EÜT L 325, 29.11.1988, lk 55. -------------------------------------------------- LISA Õigusrikkumisi ja sanktsioone käsitleva teabe vahetamise standardvorm (Nõukogu direktiiv 88/599/EMÜ, artikkel 6) 1. MITTERESIDENDIST VEOETTEVÕTJATE POOLT SOORITATUD ÕIGUSRIKKUMISED JA MÄÄRATUD SANKTSIOONID +++++ TIFF +++++ 2. PÄRITOLURIIGIS VÕETUD MEETMED MUUDES LIIKMESRIIKIDES ÕIGUSRIKKUMISI SOORITANUD KODANIKE SUHTES +++++ TIFF +++++ --------------------------------------------------
Otsus nr 148,

25. juuni 1992,

kohaldatavate õigusaktide sertifikaadi (vorm E 101) kasutamise kohta juhtudel, kui lähetuse aeg ei ületa kolme kuud

(93/68/EMÜ)

EUROOPA ÜHENDUSTE VÕÕRTÖÖTAJATE SOTSIAALKINDLUSTUSE HALDUSKOMISJON,

võttes arvesse nõukogu 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) artikli 81 punkti a, mille kohaselt halduskomisjoni ülesanne on tegelda kõigi määruse rakendamisega seotud haldusküsimustega,

ning arvestades, et:

vajaduse tõttu vähendada kuritarvituse ohtu tuleb otsust nr 125 muuta, selleks on vaja kõikidel juhtudel vormi E 101 lahtrisse 5 märkida täpne kuupäev;

tänapäeva majanduselu tingimused nõuavad paljudelt tööstus-, kaubandus- ja põllumajandusettevõtete töötajatelt neid tööle võtnud ettevõtte huvides sagedaste lühiajaliste välisreiside tegemist;

neil juhtudel on raske õigeaegselt enne ärasõitu saada kohaldatavate õigusaktide sertifikaati selle riigi määratud asutuselt, kus ettevõte on registrisse kantud;

kohaldatavate õigusaktide sertifikaadi väljaandmise kord on vaja muuta paindlikumaks selle tagamiseks, et kindlustatud isik omaks dokumenti, mis kinnitab, et ta viibib teatavas liikmesriigis töö asjus ja et tema suhtes kohaldatakse teda tööle võtnud ettevõtte asukohariigi õigusakte,

ON VASTU VÕTNUD JÄRGMISE OTSUSE:

1. Lähetuste puhul kestusega kuni kolm kuud võib määruse (EMÜ) nr 574/72 artikli 11 lõikes 1 mainitud asutus ettevõtte taotlusel ettevõttele välja anda järjenumbrit kandvad vormi E 101 koopiad, kus tuleb täita ainult 5. lahter.

2. Ettevõte täidab selle vormi kaks eksemplari. Üks kõnesolev eksemplar antakse töötajale enne tema ärasõitu, teine eksemplar saadetakse 24 tunni jooksul selle riigi määratud asutusele, kus ettevõte on registrisse kantud.

3. Käesolev otsus, millega asendatakse otsus nr 125, jõustub Euroopa Ühenduste Teatajas avaldamisele järgneva kuu esimesel päeval.

Halduskomisjoni eesistuja

S. Pinto Pizzaro

--------------------------------------------------
Nõukogu otsus,

15. märts 1993,

ajutise impordi konventsiooni sõlmimise ja selle lisade heakskiitmise kohta

(93/329/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

ajutise impordi konventsioon, mis võeti vastu tollikoostöö nõukogus ja mis sõlmiti 26. juunil 1990. aastal Istanbulis, puudutab kaubavahetust mitteliikmesriikidega ja on seepärast tõhus rahvusvahelise kaubanduse edendamise vahend;

ühenduse volitatud esindaja allkirjastas konventsiooni vastavalt selle heakskiitmisele 28. juunil 1990. aastal; vastavalt konventsiooni artikli 24 lõike 1 punktile b peab ühendus konventsiooniosaliseks saamiseks andma hoiule ratifitseerimiskirja;

vastavalt konventsiooni artikli 24 lõikele 4 peab iga konventsiooniga liituv konventsiooniosaline kiitma heaks lisa ajutiste impordidokumentide (ATA-märkmike ja CPD-märkmike) kohta ja vähemalt veel ühe lisa; ühendus peab kiitma heaks kõik lisad; kõnealune heakskiitmine peab aga olema kooskõlas reservatsioonidega, mis nõuavad arvestamist tolliliidu erinõuetega ja ajutise impordi valdkonnas hetkel valitseva ühtlustatusega;

vastavalt konventsiooni artikli 24 lõikele 6 peab ühendus teavitama hoiulevõtjat teatud sätete rakendamise tingimustest ja nende sätete alusel nõutud teabest; vastavalt artikli 24 lõikele 7 peab ühendus kui tolli- või majandusliit muu hulgas teavitama hoiulevõtjat ühenduse pädevusse kuuluvatest küsimustest, märkides ära ka need valdkonnad, mis jäävad liikmesriikide pädevusse;

selleks, et lihtsustada konventsiooni lisade A ja C rakendamist, on soovitav kiita heaks ka ATA- ja CPD-märkmikke puudutavad tollikoostöö nõukogu soovitused;

konventsioon tuleks sõlmida ja lisad heaks kiita kooskõlas ülaltoodud reservatsioonidega;

liikmesriikide osalemine tähendab seda, et konventsioon peab jõustuma üheaegselt nii ühenduse kui ka selle liikmesriikide jaoks,

ON VASTU VÕTNUD JÄRGMISE OTSUSE:

Artikkel 1

Euroopa Majandusühendus kiidab reservatsioonidega heaks ajutise impordi konventsiooni ja selle lisad.

Konventsiooni tekst, selle lisad ja lisadele lisatud reservatsioonid on esitatud vastavalt käesoleva otsuse I ja II lisas.

Nõutud teated on toodud käesoleva otsuse III lisas.

Ühendus kiidab heaks tollikoostöö nõukogu soovitused käesoleva otsuse IV lisas sätestatud tingimustel.

Artikkel 2

Nõukogu eesistuja on volitatud määrama isiku, kes on volitatud andma hoiule artiklis 1 nimetatud ratifitseerimiskirja ja kiitma heaks lisad ja artiklis 1 nimetatud reservatsioonid ning andma sellele isikule volitused ühendusele siduvate kohustuste võtmiseks. Kõnealune hoiuleandmine ja heakskiitmine toimub samaaegselt ratifitseerimiskirjade hoiuleandmisega liikmesriikide poolt.

Volitatud isik teavitab ka tollikoostöö nõukogu peasekretäri rakendamistingimustest või esitab talle konventsiooni artikli 24 lõike 6 kohaselt nõutava teabe ja teavitab teda tollikoostöö nõukogu soovituse heakskiitmisest.

Brüssel, 15. märts 1993

Nõukogu nimel

eesistuja

M. Jelved

--------------------------------------------------